CELEX: 62005TJ0306
Language: hu
Date: 2008-01-16
Title: Az Elsőfokú Bíróság (ötödik tanács) 2008. január 16-i ítélete. # Isabella Scippacercola és Ioannis Terezakis kontra az Európai Közösségek Bizottsága. # Verseny - Erőfölénnyel való visszaélés - Az athéni nemzetközi repülőtér üzemeltetője által kivetett, állítólagosan túlzott mértékű díjak - A panasz elutasítása - Közösségi érdek hiánya. # T-306/05. sz. ügy

Az Elsőfokú Bíróság (ötödik tanács) 2008. január 16‑i ítélete – Scippacercola és Terezakis kontra Bizottság
      (T‑306/05. sz. ügy)
      „Verseny – Erőfölénnyel való visszaélés – Az athéni nemzetközi repülőtér üzemeltetője által kivetett, állítólagosan túlzott mértékű díjak – A panasz elutasítása – Közösségi érdek hiánya”
      1.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A
            versenyszabályok megsértése miatt benyújtott panasz nyomán indult eljárást befejező határozat (EK 230. cikk; 17. tanácsi rendelet,
            3. cikk, (2) bekezdés, b) pont és 1/2003 tanácsi rendelet, 7. cikk, (2) bekezdés) (vö. 66–70. pont)
      2.                     Verseny – Közigazgatási eljárás – A panaszok vizsgálata – A prioritások Bizottság általi meghatározása (EK 81. cikk, EK 82. cikk,
            EK 85. cikk, (1) bekezdés és EK 253. cikk; 17. tanácsi rendelet, 3. cikk, (2) bekezdés és 1/2003 tanácsi rendelet, 7. cikk,
            (2) bekezdés) (vö. 91–97., 129–130., 149., 174., 180., 191–192. pont)
      3.                     Megsemmisítés iránti kereset – Versenyjogi panasz nyomán indult eljárást megszüntető határozat elleni kereset – A panaszban
            szereplő valamely szemponttal kapcsolatos állásfoglalás hiányára alapított kifogás – Az intézményi mulasztás megállapítása
            iránti kereset hiányossága – Az említett kifogást illetően tárgytalan kereset (EK 230. cikk és EK 232. cikk) (vö. 160. pont)
      4.                     Verseny – Közigazgatási eljárás – A panaszok vizsgálata – Valamely ügyben való eljáráshoz fűződő közösségi érdek figyelembevétele
            – Értékelési szempontok (17. tanácsi rendelet, 3. cikk, (2) bekezdés és 1/2003 tanácsi rendelet, 7. cikk, (2) bekezdés) (vö. 133–134.,
            148., 187., 189. pont)
      Tárgy
      
         
               A Bizottság 2005. május 2‑i azon határozatának részleges megsemmisítése iránti kereseti kérelem, amely a Bizottság által az
                  EK‑Szerződés 81. és 82. cikke alapján folytatott eljárásokról szóló, 2004. április 7‑i 773/2004/EK bizottsági rendelet (HL L 123.,
                  18. o.; magyar nyelvű különkiadás 8. fejezet, 3. kötet, 81. o.) 7. cikkének (2) bekezdése alapján került elfogadásra, és amely
                  elutasította az athéni nemzetközi repülőtér (Spata) üzemeltetője és az Olympic Fuel Company által kivetett egyes díjakra vonatkozó
                  COMP/D3/38469. sz. panaszt.
               
            Rendelkező rész
      1)         Az Elsőfokú Bíróság a keresetet elutasítja.
      2)         Az Elsőfokú Bíróság Isabella Scippacercolát és Ioannis Terezakist kötelezi a költségek viselésére.